Bywoning van al drie die hooflesings is verpligtend. Verder moet studente ook een verpligte tutoriaal per week bywoon. Toegang tot 'n tutoriaal mag geweier word indien 'n student, sonder 'n amptelik geldige rede, nie al drie die vorige week se hooflesings bygewoon het nie. Die algemene reëlings rondom die tutoriale vir Algemene Taalwetenskap 178 is soos volg:
(ii) As 'n student 'n tutoriaal misloop weens mediese redes, is dit die student se verantwoordelikheid om sy/haar tutor te voorsien van 'n geldige mediese sertifikaat voor of op die dag van die volgende tutoriaal (kyk ook Bylaag B hieronder). Dit sal verhoed dat 'n punt van nul toegeken word aan die misgeloopte tutoriaal. In so 'n geval sal die tutor 'n kopie van die betrokke tutoriaal aan die student verskaf, maar dit bly die student se verantwoordelik-heid om die korrekte antwoorde by 'n klasmaat te kry.